Súradnice: 42°08′57″S 24°45′09″V﻿ / ﻿42,14917°S 24,75250°V﻿ / 42.14917; 24.75250

**Dom Neveny Atanasovovej** (bulh. Къща на Невена Атанасова – *Kăšta na Nevena Atanasova*), známy aj ako **Dom anjelov** (bulh. Къща на ангелите – *Kăšta na angelite*), alebo **Dom s anjelmi** (bulh. Къща с ангелите – *Kăšta s angelite*) je meštiansky dom zo začiatku 20. storočia v centrálnej časti mesta Plovdiv v Plovdivskej oblasti v južnom Bulharsku. Kultúrna pamiatka miestneho a súborového významu.

Názov budovy
------------

Budova je všeobecne známa pod názvami *Dom anjelov*, alebo *Dom s anjelmi*. Tieto názvy budova získala, pretože v minulosti sa v miestnosti na druhom poschodí nachádzala veľkorozmerná kompozícia s anjelmi.

Lokalita
--------

Dom Neveny Atanasovovej leží v centrálnej časti mesta Plovdiv v hraniciach architektonicko-historickej rezervácie Starý Plovdiv na ulici „Săborna" (bulh. улица „Съборна") č. 20.

Dejiny
------

Budova bola postavená v roku 1906 ako honosný obytný dom.

V rokoch 1991 a 2006 prešla budova rekonštrukciami interiéru, pri ktorých bola spevnená aj samotná konštrukcia budovy. V roku 2007 bola reštaurovaná strecha budovy, rovnako tak vonkajšie fasády. Dom následne fungoval nejaký čas ako hostel, nájomná zmluva však bola neskôr mestským zastupiteľstvom vypovedaná.

V roku 2021 bola budova rozhodnutím starostu Plovdivu daná pod správu plovdivského regionálneho etnografického múzea. V roku 2023 sa začala reštaurácia spojená s otváraním novej expozície múzea.

Charakteristika
---------------

Budova je symetrická stavba, pričom sa jedná o pomerne masívnu budovu. Plán budovy a vnútorné priestory sú podriadené symetrii pozdĺž hlavnej osi v smere východ-západ, ktorú tvorí hlavný vstup, lobby a vnútorné schodisko. Princíp symetrie je dôsledne realizovaný a vyjadrený v reprezentatívnej a dekoratívnej fasáde orientovanej do ulice. Omietky a ozdobné prvky hlavnej fasády zostali takmer úplne zachované v pôvodnom vzhľade. Budova je štvorposchodová. Skladá sa z polopodzemného poschodia. prvého a druhého nadzemného poschodia a podkrovia. Obytné poschodia majú rozlohu približne 129 m² (každé) a podkrovie má rozlohu 65,9 m².

V priestore dvoru pri zadnej fasáde sú exponované zvyšky častí antických hradieb.

Regionálne etnografické múzeum
------------------------------

Ide o pobočku regionálneho etnografického múzea v Plovdive. Múzeum budovou disponuje od roku 2021.

### Využitie budovy

* expozícia časti bohatej zbierky etnografického múzea
* muzejno-vzdelávacie centrum
* obchod so suvenírmi Regionálneho etnografického múzea

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu a kultúrna pamiatka súborového významu

Dôvod zaradenia medzi kultúrne pamiatky miestneho význam: architektonicko-staviteľská hodnota nemovitosti

Dôvod zaradenie medzi kultúrne pamiatky súborového významu: jedinečná lokalita nehnuteľnosti, pričom budova tak tvorí unikátny ansábel s ostatnými budovami v tejto časti architektonickej rezervácie Starý Plovdiv, architektonicko-historickej rezervácie *Antické mesto Filipopolis a Starý Plovdiv* (bulh. Античен град Филипопол и Старинен Пловдив – *Antičen grad Filipopol i Starinen Plovdiv*), ako aj územia kultúrno-historického dedičstva so štatútom nehnuteľnej kultúrnej cennosti pod názvom *Filipopol-Trimoncium-Plovdiv* (bulh. Филипопол-Тримонциум-Пловдив).

Zaujímavosť
-----------

* V minulosti bol na nádvorí budovy vykonaný archeologický prieskum, pri ktorom boli odkryté a zaevidované zvyšky hradieb. V roku 2006 bol vypracovaný projekt, ktorý počítal s reštauráciou nádvoria a jeho začlenením do vnútorného priestoru polopodzemných miestností. Tieto zámery sa však nikdy neuskutočnili.

Galéria
-------

* celkový pohľad na budovu zo severozápaducelkový pohľad na budovu zo severozápadu
* detailný pohľad na spodnú časť hlavnej fasády s portikomdetailný pohľad na spodnú časť hlavnej fasády s portikom
* detailný pohľad na vrchnú časť hlavnej fasádydetailný pohľad na vrchnú časť hlavnej fasády
* detailný pohľad na časť portikudetailný pohľad na časť portiku

Referencie
----------

1. 1 2 3 4 5 6 7 8 9 10 11   *Къща на Невена Атанасова - РЕГИОНАЛЕН ЕТНОГРАФСКИ МУЗЕЙ - ПЛОВДИВ* [online]. ethnograph.info, 2022-12-02, [cit. 2023-04-22]. Dostupné online.
2. 1 2 3 4 5 6 7 8 9 10 11 12 13 14   *Преустройват къщата на Невена Атанасова в Стария Пловдив* [online]. desant.net, [cit. 2023-04-22]. Dostupné online.
3. 1 2 3 4 5 6 7 8   *Само една фирма иска реставрацията и консервацията на новата сграда на Етнографския музей* [online]. plovdivtime.bg, [cit. 2023-04-22]. Dostupné online.
4. 1 2 3 4 5 6 7   *"Къщата с ангелите" на "Съборна" става Етнографски музей* [online]. bnr.bg, публикувано на 13.03.23 в 16:57, [cit. 2023-04-22]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom Neveny Atanasovovej**